Diari Oficial de la Generalitat Valenciana


Sumari del DOGV 7460, del 06-02-2015 (2015/894)

Resolució de 26 de gener de 2015, de la Presidència de la Generalitat, per la qual es modifica la clàusula 9.1 del plec de condicions del concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana, relativa a la composició de la mesa de licitació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/894


Data del document
:   26-01-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

Resolució de 26 de gener de 2015, de la Presidència de la Generalitat, per la qual es modifica la clàusula 9.1 del plec de condicions del concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana, relativa a la composició de la mesa de licitació. [2015/894]  
Mitjançant la Resolució de 9 de novembre de 2011, publicada en el Diari Oficial de la Comunitat Valenciana número 6650, de 14 de novembre de 2011, es va convocar un concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana, i es va aprovar el plec de condicions que l'havia de regir.  
La clàusula 9.1 del plec de condicions va establir la composició de la mesa de licitació del concurs.  
Atenent les modificacions produïdes en l'estructura de l'Administració de la Generalitat, en particular l'aprovació del Decret 197/2013, de 20 de desembre, del Consell, pel qual es modifica el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, amb un canvi d'adscripció de les competències en matèria de radiodifusió, que passen a estar atribuïdes a la Direcció General de Relacions Informatives i Promoció Institucional, integrada en la Secretaria Autonòmica de Comunicació de la Presidència de la Generalitat, resulta procedent efectuar una modificació en la composició de la mesa per tal que hi haja adequació a l'estructura i situació existents en l'actualitat, i permetre'n un funcionament normal.  
  
En atenció de tot el que s'ha exposat, resolc:  
Modificar la composició de la mesa de licitació a què es referix la clàusula 9.1 del plec de condicions del concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana, convocat mitjançant la Resolució de 9 de novembre de 2011, publicada en el DOCV número 6650, de 14 de novembre de 2011, que quedarà integrada com seguix:  
President o presidenta: la persona titular de la secretaria autonòmica que tinga atribuïdes les competències de la Generalitat en matèria de radiodifusió sonora o la persona que designe en substitució seua.  
Vocals:  
La persona titular de la direcció general que tinga atribuïdes les competències de la Generalitat en matèria de radiodifusió sonora o la persona que designe en substitució seua.  
La persona titular del servici que tinga atribuïdes les funcions relatives a radiodifusió sonora, o la persona que siga designada en substitució.  
Un advocat o advocada de la Generalitat.  
Un interventor o interventora de la Generalitat.  
La persona titular del servici que tinga atribuïdes les funcions sobre contractació en l'àmbit de la Presidència o de la conselleria que tinga atribuïdes les competències sobre radiodifusió sonora, o la persona que siga designada en substitució seua, que actuarà com a secretària de la mesa, amb veu i vot.   
  
València, 26 de gener de 2015.- Per la Presidència de la Generalitat, p. d. f. (apartat tercer de la Resolució de 29 de maig de 2014, del president de la Generalitat), el secretari autonòmic de Comunicació: José Luis Torró Micó.